section_heading: Povijest
paragraph_text: Velika Britanija je uvidjela da više ne može upravljati kolonijama na stari uhodani način te je 1960-ih napravila planove za postupno i kontrolirano osamostaljenje zemalja Južne Arabije koje je ona kontrolirala. Međutim tadašnji sultan Qu'aitija ''Awadh II. bin Saleh al Qu'aiti'' odbio se pridružiti novoj britansko političkoj tvorevini protektoratu - Federaciji Arapskih Emirata Juga, ali je i nadalje ostao pod britanskom zaštitom kao član Južnoarapskog Protektorata. Nakon godina nemira i borbi, britanska vojska povukla se iz Adena, a vlast u zemlji preuzeo je Narodni oslobodilački front (NLF), tako da je 17. rujna 1967., posljednji sultan ''Ghalib II. bin Awadh al Qu'aiti'' otišao u inozemstvo, a u studenom te iste godine Sultanat je službeno ukinut.